ผัววัย61หึงเมีย41ยิงหน้าเละดับคาบ้าน-กินยาฆ่าตัวตาม
ผัววัย 61 ปี มีเมียอายุ 41 มีลูก 2 คน แต่แยกกันอยู่ ฝ่ายชายตามมาขอคืนดี พอฝ่ายหญิงไม่ยอมก็เกิดหึงหวงเลือดขึ้นหน้า คิดไปว่ามีผู้ชายคนอื่น ชักปืนมาขู่ก่อนจะลั่นไกใส่หน้าเละตายคาที่ ส่วนตัวเองกินยาฆ่าแมลงอาการโคม่า ญาติต้องช่วยเลี้ยงลูก ,เมื่อเวลา 16.30 น. วันที่ 3 พ.ย. พ.ต.ท.วันรัตน์ บรรเรียนกิจ พนักงานสอบสวนเวร สภ.เชียงดาว จ.เชียงใหม่ ได้รับแจ้งเหตุมีเหตุยิงกันตาย ที่บ้านเลขที่ 219 หมู่ 8 บ้านทุ่งโฮ้ง ต.เชียงดาว อ.เชียงดาว จึงได้รายงานให้ พ.ต.อ.ปิยะพันธ์ ภัทรพงศ์สินธุ์ ผกก.สภ.เชียงดาว และพ.ต.ท.ตระกูล ทิพาคำ สว.สส. ทราบ นำกำลังไปตรวจสอบและพลิกศพ พร้อมแพทย์เวร รพ.เชียงดาว และหน่วยกู้ภัยเชียงดาว,ที่เกิดเหตุเป็นบ้านไม้ชั้นเดียวยกพื้นสูง มีชาวบ้านกำลังมุงดู และส่งเสียงวิพากษ์วิจารณ์ถึงเหตุการณ์ที่เกิดขึ้น บริเวณระเบียงบ้านพบศพหญิงสภาพคว่ำหน้า สวมเสื้อเชิ้ตลายสก๊อตสีขาว-ดำ แขนยาวกางเกงสีดำ มีบาดแผลถูกยิงด้วยกระสุนปืนลูกซองเข้าที่ใบหน้าจนเละ ทราบจากญาติว่า ผู้ตายชื่อนางนิด แก่นสาร อายุ 41 ปี อยู่บ้านเลขที่ 298 /8 บ้านทุ่งโฮ้ง หมู่ 8 ต.เชียงดาว อ.เชียงดาว,นอกจากนี้ ในที่เกิดเหตุยังพบปืนลูกซองสั้นไทยประดิษฐ์ตกอยู่ที่ปลายเท้าผู้ตาย 1 กระบอก  ขณะที่ชาวบ้านยืนยันว่าคนที่ก่อเหตุใช้ปืนยิงนางนุชก็คือ นายเฉลิม เย็นมาก อายุ 61 ปี ซึ่งได้ดื่มยาฆ่าแมลงและเดินโซซัดโซเซออกไปทางแม่น้ำปิง,จากการสอบถามชาวบ้านซึ่งเป็นเพื่อนบ้านของผู้ตาย บอกว่า ก่อนเกิดเหตุเห็นคนทั้งคู่ทะเลาะกัน เนื่องจากนายเฉลิม ซึ่งแยกทางกับนางนุชไปหลายเดือน ต้องการกลับมาขอคืนดี แต่นางนุชไม่ยอมจะคืนดีด้วย ทำให้นายเฉลิมเข้าใจว่านางนุชไปมีชายคนใหม่ และทิ้งลูก 2 คนเป็นลูกสาววัย 12 ปี กับลูกชายวัย 4 ขวบ ให้นายเฉลิมเลี้ยง จากนั้นนายเฉลิมซึ่งกำลังโมโหได้ชักปืนขึ้นมาขู่ และไม่รู้ว่าเพราะเหตุใดจึงได้ตัดสินใจยิงเข้าใส่นางนิด 1 นัดกระสุนถูกที่ใบหน้าล้มฟุบลงกับที่ และเมื่อไม่มีกระสุนแล้ว นายเฉลิมจึงได้ดื่มยาฆ่าแมลง แล้วเดินหนีไป,ต่อมา พ.ต.อ.ปิยะพันธ์ ได้นำกำลังติดตามไปตามเส้นทางที่นายเฉลิมเดินหายไป และไปพบร่างของนายเฉลิมนอนหายใจรวยรินน้ำลายฟูมปากอยู่ จึงรีบนำตัวส่งโรงพยาบาลเชียงดาว อาการยังเป็นตายเท่ากัน ส่วนลูก 2 คนญาติได้นำไปเลี้ยงไว้
ผัววัย 61 ปีมีเมีย 41 มีลูก 2คน แต่แยกกันอยู่ ฝ่ายชายตามมาขอคืนดี พอฝ่ายหญิงไม่ยอมก็เกิดหึงหวงเลือดขึ้นหน้า คิดไปว่ามีผู้ชายคนอื่นชักปืนมาขู่ก่อนจะลั่นไกใส่หน้าเละตายคาที่ ส่วนตัวเองกินยาฆ่าแมลงอาการโคม่าญาติต้องช่วยเลี้ยงลูก
ฆ่าเมีย,ยิงเมีย,ฆ่าตัวตาย,เฉลิม เย็นมาก,เชียงดาว,เชียงใหม่,อาชญากรรม,ช่าวภูมิภาค,หึงเมีย